Ο παιδαγωγός και ο παιδαγωγούμενος στο συγγραφικό έργο του Κωστή Παλαμά.:
Creators: name: Γράβαλος, Φώτιος Χρήστου
Publisher: name: Aristotle University of Thessaloniki
Year: 2014
Subjects: Εθνικός ποιητής
Μυριόφωνος
Πολυχρόνιο
National poet
Fabulous
Alltime

description: Ανάμεσα στους μεγάλους νεοέλληνες ποιητές γραμματολογικά, ιστορικά, εθνικά, και από πολλές πλευρές ποιητικά, έρχεται πρώτος ο Κωστής Παλαμάς. Σαν προσωπικότητα είναι η πιο πολύπλευρη, η πιο πολυσύνθετη, η περισσότερο προσφερόμενη για εξαιρετικά ενδιαφέρουσα ψυχανάλυση. Το έργο του πλατύ και σύνθετο, ποιητικό, διηγηματογραφικό, θεατρικό, κριτικό, χρονογραφικό ξεφεύγει σαν ενότητα από μια πρώτη ματιά. Όμως το έργο αυτό αποτελείται από πολλές ενότητες που όλες μαζί σχηματίζουν μια μεγαλύτερη και δυσκολοσύλληπτη από την κριτική σφαιρική ενότητα. Στον εθνικό μας ποιητή δουλεύουν ταιριαστά ο μεγάλος πρωθόρμητος λυρικός ποιητής, ο μεγαλόπνοος οραματιστής, ο άτεγκτος και προσεχτικός και εφευρετικός τεχνίτης του στίχου και του πεζού, ο καταπληκτικός γλωσσοπλάστης, ο βαθύς στοχαστικός νους που όλα τα ψάχνει και τα ρωτά, ο φιλόλογος, ο παιδαγωγός, ο άνθρωπος τέλος που η έκτακτη ευαισθησία του απλώνεται από τα πιο ατομικά ως τα πλατύτερα εθνικά και πανανθρώπινα ενδιαφέροντα. Μέσα σ’ένα τόσο πλούσιο και πολυδιάστατο έργο και για το οποίο τόσα έχουν γραφεί, καθρεφτίζεται πιστά η ιστορική πορεία της πατρίδος μας και η κατάσταση του αστικού κόσμου στην Ελλάδα τα πρώτα πενήντα χρόνια του εικοστού αιώνα. Ο ποιητής έζησε όλη την ιστορική καμπή, την άνοδο και την κάθοδο του αστικού κόσμου, και το έργο του φέρνει βαθιά την σφραγίδα αυτών των περιπετειών. Και μέσα σ΄αυτό το πολυσχιδές έργο του δεν ξέχασε να αναφερθεί στο βαρυσήμαντο έργο του Έλληνα παιδαγωγού, στο πρόσωπο του παιδαγωγούμενου, όπως και στο χώρο του σχολείου που συνδέεται άρρηκτα με την καθημερινότητα του παιδιού και την κοινωνική του ανάπτυξη. Καθοριστικότατο ρόλο στην επιλογή του θέματος της παρούσας εργασίας διαδραμάτισε ο σύμβουλός μου, ο καθηγητής κ. Ιωάννης Β. Κογκούλης, ο οποίος με τη σύλληψη του θέματος με καθοδήγησε και με τις προτάσεις και τις καίριες επισημάνσεις του συνέβαλε ουσιαστικά στη μορφοποίηση και την ολοκληρωμένη παρουσίαση της μελέτης μου. Ήταν αυτός που ουσιαστικά μου πρότεινε να ασχοληθώ με τη συγκεκριμένη εργασία, να περιγράψω το όραμα του εθνικού μας ποιητή για τη μόρφωση του λαού μας μέσα από το «πρέπον» της εκπομπής του ελληνικού σχολείου και του παιδαγωγού για το καλό του παιδαγωγούμενου και κατ’επέκτασιν γενικότερα της πατρίδος μας. Γι’αυτό θα ήθελα από εδώ να ευχαριστήσω θερμά τον κ. Ιωάννη Βασ. Κογκούλη για την εμπιστοσύνη που μου έδειξε και για την επιστημονική καθοδήγηση που μου παρείχε, καθώς χωρίς την πολύτιμη βοήθειά του, δεν θα ήταν δυνατή η υλοποίηση αυτής της εργασίας. Επίσης ευχαριστώ θερμά τους καθηγητές μου, κ. Παναγιώτη Σκαλτσή, κ. Κούκουρα Δήμητρα, κ. Μητροπούλου Βασιλική, τα μαθήματα των οποίων είχα την τιμή και τη χαρά να παρακολουθήσω κατά τη διάρκεια των μεταπτυχιακών σπουδών ειδίκευσης για την παίδευση που μου πρόσφεραν. Επίσης ευχαριστώ θερμά όλα τα μέλη της οικογένειάς μου για την πολύτιμη αρωγή και στήριξη των σπουδών μου και της μεταπτυχιακής μου προσπάθειας και που αποτέλεσαν το έναυσμα για τις εκπαιδευτικές μου αναζητήσεις και ταυτόχρονα στάθηκαν φύλακες – άγγελοι σ’αυτή τη δύσκολη προσπάθεια προσανατολίζοντας τη ζωή μου.
description: Between the big modern Greek poets philologic, historical, national, and from a lot of sides poetically, comes first Costis Palamas. As personality is most multifaceted, most multifunctional, offering for exceptionally interesting psychoanalysis. The work wide and complex, poetic, theatrical, critical, chronographic escapes as unit from a first glance. However this work is constituted by a lot of units that all together shape biggest from the critical overall unit. In our national poet work well-matched the big lyric poet, the far-reaching visionary, the implacable and careful and inventive craftsman of verse and pedestrian, amazing language user, the deep meditative mind that all searches him and asks, the philologist, the educator, the person end that his extraordinary sensitivity is stretched out by most individual as the wider national and of all humanity interests. In a so much rich and multidimensional work and for which so much they have it writes, be mirrored dance floor the historical course of our homeland and the situation of urban world in Greece the first fifty years of twentieth century. The poet lived the all historical turning-point, the rise and the way down of urban world, and his work brings deeply the seal of these adventures. And in his multifarious work did not forget it is reported in the important work of Greek educator, in the educated person, as in the space of school that is connected unbreakably with the everyday routine of child and his social growth. Very important role in the choice of subject of present work played my adviser, the professor Mr Ioannis B. Kogkoylis, which with the arrest of subject guided me and with the proposals and his vital pointings out contributed substantially in the format and the completed presentation of my study. He was the one that substantially proposed to me dealing with the particular work, describing the vision national our poet for the education of our population through “fitting” the emission of Greek school and educator for good educated person and at extension of more generally our homeland. Foe this reason I would want from here to thank hotly Mr Ioannis Bas. Kogkoylis for the confidence that showed on me, for the scientific guidance that I provided, while without his precious help, would not be possible the concretisation of this work. Also I hotly thank my professors, Mr Panagiotis Skaltsis, Mrs Koykoyra Dimitra, Mrs Mitropoyloy Vassiliki, the courses of which I had the honour and the joy to watch at the duration of postgraduate study of specialisation for the knowledge that offer to me. Also I thank hot all members of my family for the precious aid and support of my study and my postgraduate effort and that constituted the spark for my educational searches and simultaneously stood guardians – angels in this difficult effort directing my life.